jkorsvik/nowiki_second_scrape_merged huggingface dataset:
Pekka Suorsa

Pekka Antero Suorsa (født 8. desember 1967 i Kajana) er en finsk tidligere skihopper som representerte Kainuun Hiihtoseura.
Han debuterte i den tysk-østerrikske hoppuka med 40.-plass i Oberstdorf 30. desember 1983. Sammenlagt i Hoppuka ble han nummer 20 i 1985/86. Den sesongen ble han også nummer 5 sammenlagt i verdenscupen. Han vant to renn i verdenscupen, i Chamonix 22. desember 1985 og i Oberstdorf åtte dager senere.
I VM i Oberstdorf i 1987 var Pekka Suorsa på det finske laget som ble verdensmestere i lagkonkurransen. Individuelt ble han nummer 7 i storbakken og nummer 13 i normalbakken. I OL i Calgary i 1988 ble han nummer 38 i storbakken. Han ble nummer 7 i VM i skiflyging i Kulm (Bad Mitterndorf) i 1986.
Hans siste verdenscuprenn var i Lahtis i mars 1990.


== Referanser ==


== Kilder ==
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider

(en) Pekka Suorsa – Profil og OL-resultater på sports-reference.com.  (besøkt 12. februar 2011)


== Eksterne lenker ==
(de) Pekka Suorsa – Munzinger Sportsarchiv 
(en) Pekka Suorsa – Olympedia 
(en) Pekka Suorsa – Sports-Reference (OL-resultater – arkivert) 
(en) Pekka Suorsa – FIS (skihopping) 
(en) Pekka Suorsa – TheSports.org
Chao Li Chi

Chao Li Chi (kinesisk: 季超李, pinyin: Jì Chāolǐ; født 5. april 1927 i Shanxi-provinsen, Kina, død 16. oktober 2010 i Granada Hills, California) var en kinesisk skuespiller og danser, som opptrådte mye på amerikansk TV og film. Hans mest kjente rolle var som Chao Li, der han spilte mot Jane Wymans karakter i TV-dramaserien Falcon Crest. Hans filmer inkluderer blant annet Big Trouble in Little China, The Joy Luck Club, The Nutty Professor, Wedding Crashers og The Prestige. 


== Liv og virke ==


=== Bakgrunn ===
Chi bosatte seg i New York City i 1939 sammen med sin familie som flyktet fra Kina da Japan invaderte landet. Han studerte til en bachelorgrad fra St. John's College i Annapolis. Chi har også oppnådd en mastergrad fra New York University og en annen mastergrad fra The New School, som var kjent som New School for Social Research på denne tiden. Han tilhører den religiøs-filosofiske trosretningen taoisme.


=== Karriere ===
Chi begynte å studere skuespill under Pearl S. Buck på East and West Association. Han dukket opp som en ledende utøver i regissør Maya Derens  film fra 1948. Chao Li Chi fortsatte å opptre sammen med forskjellige dansekompanier inn på 1960-tallet. I 1967 ble Chi ansatt som direktør for Living Arts Program i Dayton, Ohio, under en av hans turneer med et av hans dansekompanier. 
Chi dukket opp i rundt 50 film-og TV-roller i løpet av sin karriere som skuespiller. På fjernsyn var Chi kanskje mest kjent for sin rolle som Chao-Li i fra såpeoperaen Falcon Crest som ble sendt i ni år på kanalen CBS. Han hadde denne rollen fra 1981 til 1990. Han har også hatt gjesteroller i mange andre kjente TV-serier, deriblant M * A * S * H og Pushing Daisies. Han var med på oppsetningen av teaterstykket Flower Drum Song. 
Chi flyttet til Los Angeles i 1975. Han var professor i filosofi og Tai Chi ved California State University, Los Angeles og Lee Strasberg Theatre and Film Institute. Han har også undervist i Tai Chi ved Pacific Asia Museum i Pasadena, California, på lørdager i mer enn tretti år. Chao-Li Chi døde i sitt eget hjem i Granada Hills, California, den 16. oktober 2010 i en alder av 83 år. Ved sin død etterlot han seg sin kone, en datter og stesønn.


== Referanser ==


== Eksterne lenker ==
(en) Chao Li Chi på Internet Movie Database 
(sv) Chao Li Chi i Svensk Filmdatabas 
(fr) Chao Li Chi på Allociné 
(en) Chao Li Chi på AllMovie 
(en) Chao Li Chi hos The Movie Database 
(en) Chao Li Chi hos Behind The Voice Actors
David Beecroft

David Beecroft (født 26. april 1955) er en amerikansk skuespiller kjent for sine mange TV-opptredener.
Han har spilt i både vanlige og tilbakevendende roller i flere TV-serier, deriblant i såpeoperaen Falcon Crest (Nick Agretti) i en sesong (1988–1989). Han har også hatt enkelte opptredener i seriene Dr. Quinn, Medicine Woman og Melrose Place. Han har også vært fast inventar i såpeoperaer som for eksempel One Life to Live som Trent Chapin (1985–1986) og i All My Children fra 1999 til 2001. Han spilte også seriemorderen i filmen The Rain Killer fra 1990.
Han ble utdannet ved WT White High School i Dallas i Texas i 1974. Hans bror er skuespilleren Gregory Beecroft, kjent for tre såpeoperaroller: Tony Reardon i Guiding Light (1981–1985); Brock Lombard i As the World Turns (1988–1989), og den kortvarige rollen som Duke Lavery i serien General Hospital (1989–1990).


== Eksterne lenker ==
(en) David Beecroft på Internet Movie Database 
(en) David Beecroft hos The Movie Database
Hans Neergaard

Hans Peter Neergaard (født 29. juli 1865 i København, død 16. juni 1926) var en dansk skuespiller, som foruten å være engasjert på Århus teater også medvirket i noen stumfilmer.


== Filmografi ==
1915 – Fangen paa Zora (som Grev Orloff; ukjent regissør)
1913 – Kærlighed gør stærk (som H. Nørvang, direktør for skipsverft; ukjent regissør)
1911 – Gøglerblod (ukjent regissør)
1910 – En Rekrut fra 1864 (som fløjmanden; regissør Urban Gad)
1910 – Afgrunden (som Peder Svane, prest; regissør Urban Gad)


== Eksterne lenker ==
(en) Hans Neergaard på Internet Movie Database 
(sv) Hans Neergaard i Svensk Filmdatabas 
(da) Hans Neergaard på Filmdatabasen 
(da) Hans Neergaard på danskefilm.dk 
(da) Hans Neergaard på danskfilmogtv.dk 
(fr) Hans Neergaard på Allociné 
(en) Hans Neergaard hos The Movie Database
The Door in the Floor

The Door in the Floor er en amerikansk dramafilm fra 2004 regissert av Tod Williams. Filmen bygger på den første tredjedelen av John Irvings roman A Widow for One Year (1998). De ledende rollene spilles av Jeff Bridges og Kim Basinger.


== Sammendrag ==
Handlingen er lagt til Long Island, hvor barnebok-forfatter og kunstner Ted Cole (spilt av Jeff Bridges) bor sammen med sin kone Marion (spilt av Kim Basinger) og deres unge datter Ruth (spilt av Mal:Elle Fanning) som stort sett er under tilsyn av hennes barnepike Alice. Hjemmet deres er fylt med fotografier av parets tenåringssønner, som tidligere ble drept i en bil-ulykke. Denne tragedien etterlot Marion dypt deprimert, og ekteskapet deres har hatt problemer siden den gang. Hver eneste dag ser familien på ett galleri av familiefotografier som også inneholder en rekke fotografier av de døde sønnene.
Ted og Marion tar midlertidig ut en skilsmisse. De bytter på å bo i huset, og i en leid leilighet i byen. Ted ansetter Eddie O'Hare for å arbeide som hennes assistent og sjåfør, ettersom hans eget førerkort blir suspendert etter fyllekjøring. Eddie og Marion engasjerer seg snart i et seksuelt forhold. Ted er på sin side interessert i Evelyn Vaughn som arbeider som modell. Marion forlater Ted og deres datter, og tar med seg alle fotografier av hennes døde sønner. Eddie tar initiativ til å hente et fotografi slik at Ruth kan ha minst ett fotografi av de døde storebrødrene hennes. Ted avslører for Eddie den egentlige historien om bilulykken som forårsaket sønnenes død, og Eddie får etter hvert vite mer om hva som kan ha bidratt til Marions intense fortvilelse, mentale tilstand, og hennes valg om å forlate sitt eneste gjenværende barn.


== Skuespillere ==
Jeff Bridges som Ted Cole
Kim Basinger som Marion Cole.
Jon Foster som Eddie.
Bijou Phillips som Alice
Elle Fanning som Ruth Cole
Mimi Rogers som Evelyn Vaughn
Donna Murphy som butikk-eier.
John Rothman som Minty O'Hare


== Eksterne lenker ==
Offisielt nettsted 
(en) The Door in the Floor på Internet Movie Database 
(no) The Door in the Floor hos Filmfront 
(no) The Door in the Floor på NRK TV 
(sv) The Door in the Floor i Svensk Filmdatabas 
(da) The Door in the Floor i Danmark Nationale Filminstitut 
(fr) The Door in the Floor på Allociné 
(en) The Door in the Floor på AllMovie 
(en) The Door in the Floor på Turner Classic Movies 
(en) The Door in the Floor på Rotten Tomatoes 
(en) The Door in the Floor på Metacritic
Kortstripet sabeledderkopp

Kortstripet sabeledderkopp (Cheiracanthium virescens) er en av edderkoppene i familien sabeledderkopper. Utbredelsen er i den palearktiske sone. Den finnes i Norge.
Kortstripet sabeledderkopp  er en stor, omtrent 11 mm lang, ganske langbeint edderkopp. Den er generelt lys brunlig på farge. Bakkroppen er på oversiden marmorert i et lysere mønster. Langs midten og bakover på bakkroppen finnes en rustrød lengdestripe, den går bare halveis bak på dyret. Bryststykket har ingen eller kun svake mørkere langsgående linjer. De åtte øyne som er ordnet i to tverr-rader med fire i hver. Den er ganske lik den sjeldnere langsabeledderkopp, bare små ytre forskjeller finnes og det kan være vanskelig å skille disse artene.
Den er nattaktiv og hører til de edderkoppene som lever på bakken. Vanligvis på dyrket mark, gjerne på tørre solrike steder med lav vegetasjon. De voksne (imago) kan påtreffes alt fra april og utover hele sommeren. Hanner finnes bare til juli.


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Cheiracanthium (tysk)


== Eksterne lenker ==
(en) kortstripet sabeledderkopp i Encyclopedia of Life 
(en) kortstripet sabeledderkopp i Global Biodiversity Information Facility 
(no) kortstripet sabeledderkopp hos Artsdatabanken 
(sv) kortstripet sabeledderkopp hos Dyntaxa 
(en) kortstripet sabeledderkopp hos Fauna Europaea 
(en) kortstripet sabeledderkopp hos ITIS 
(en) kortstripet sabeledderkopp hos NCBI 
Miturgidae – Edderkoppkroken
Langsabeledderkopp

Langsabeledderkopp (Cheiracanthium oncognathum) er en av edderkoppene i familien sabeledderkopper. Den finnes i Norge, men er ganske sjelden.
Utbredelsen er i Europa, østover til Russland.
Langsabeledderkopp er en stor, omtrent 13 mm lang, ganske langbeint edderkopp. Den er generelt lys brun på farge. Bakkroppen er på oversiden marmorert i et lysere mønster. Langs midten og bakover på bakkroppen finnes en rustrød lengdestripe, den går bare halveis bak på dyret. Bryststykket har ingen eller kun svake mørkere langsgående linjer. De åtte øyne som er ordnet i to tverr-rader med fire i hver. Den er ganske lik vanligere arten kortstripet sabeledderkopp, bare små ytre forskjeller finnes og det kan være vanskelig å skille disse artene.
Den er nattaktiv og hører til de edderkoppene som lever på bakken, ofte på dyrket mark. 


== Referanser ==


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Cheiracanthium (tysk)
Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. Edderkoppdyr Arachnida i Norsk rødliste for arter 2010. Artsdatabanken. Side 355-366.


== Eksterne lenker ==
(en) langsabeledderkopp i Encyclopedia of Life 
(en) langsabeledderkopp i Global Biodiversity Information Facility 
(no) langsabeledderkopp hos Artsdatabanken 
(sv) langsabeledderkopp hos Dyntaxa 
(en) langsabeledderkopp hos Fauna Europaea 
(en) langsabeledderkopp hos ITIS 
Miturgidae – Edderkoppkroken
Vishnu Vaman Shirwadkar

Vishnu Vaman Shirwadkar (født 27. februar 1912 i Pune i Maharashtra i Britisk India, død 10. mars 1999 i Nashik i Maharashtra), populært kjent under pseudonymet Kusumāgraj var en kjent poet, dramatiker, forfatter, novellist og humanist.


== Liv og virke ==
Shirvidkat tilhørte høykasten Deshastha Brahmin, en subkaste representert i Maharashtra og i det nordlige Karnataka. I en alder av 20 år deltok Shirwadkar på en ikkevoldelig motstandsmarsj – kalt satyagraha – for å vise sin støtte og for å overbevisende en gruppe prester som hadde ansvaret for et lokal fremtredende tempel i Nashik, at de skulle gi gratis adgang til tempelet til folk som tilhørte det undertrykte Harijan-samfunnet. Den siste tiden hadde disse prestene ikke tillatt adgang til tempel for dem som var langt nede på det hinduistiske kastesystemet. Gjennom hele sitt liv skulle han enten delta i eller lede mange bevegelser i hjembyen Nasik for å motvirke en eller annen form for sosial eller politisk urettferdighet. 
I tyveårene fikk han utgitt sin første diktsamling og han skrev et manus for en mytologisk film, Sati Sulochana, hvor han også opptrådte som skuespiller. Han har også jobbet innen journalistikk for stund, før han kom tilbake til poesien som var hans bærebjelke. 1942 ble et vendepunkt i karrieren til Kusumagraj da han publiserte en stor samling av poesi.
Han om skrev om frihet, rettferdighet og frigjøring av belastede mennesker, I hans karriere som spenner over fem tiår skrev han 16 bind med dikt, tre romaner, åtte noveller, syv bind med essays, 18 skuespill og diverse andre verker. Hans verker som f.eks. Vishaka (1942), en samling av tekster som inspirerte en generasjon til den indiske frihetsbevegelsen, og den regnes i dag som et mesterverk av indisk litteratur. 
Etter 1943 begynte han å tilpasse skuespill og teater-oppsetninger av litterære forfattere som Oscar Wilde, Moliére, Maurice Maeterlinck og William Shakespeare, spesielt hans mange tragedier var populære. Hans arbeider reflekteres ofte over det skiftende sosiale miljø i India. Han skrev spesielt om den nasjonale indiske oppstanden under deres frihetskamper.
Han var mottaker av flere statlige indiske tildelinger og prestisjetunge litteratur-priser, i 1974 fikk han Sahitya Akademi Award og han ble tildelt en Jnanpith Award i 1988. Han har også vært leder av World Marathi Conference fra 1989. I 1988 mottok han også en Sangeet Nātya Lekhan Award. 
Han grunnla en organisasjon som heter Kusumāgraj Pratishthān som ble dannet i Nasik i 1990 med det formål å oppmuntre til ulike kulturelle aktiviteter og hjelpe de trengende som tilhørte det tradisjonelle undertrykt samfunnet. Kusumāgrajs bursdag feires som World Marathi Day i India.  Han døde 10. mars 1999 i en alder av 87 år.


== Referanser ==
Langstripet sabeledderkopp

Langstripet sabeledderkopp (Cheiracanthium erraticum) er en av edderkoppene i familien sabeledderkopper. Den finnes i Norge.
Utbredelsen er i Palearktis.
Langstripet sabeledderkopp er en mellomstor, omtrent 9 mm lang, ganske langbeint edderkopp. Den er generelt lys brun på farge. Bakkroppen er på oversiden marmorert i et lysere mønster. Langs midten og bakover på bakkroppen finnes en rustrød lengdestripe, den går helt bak på dyret. Bryststykket har en mørkere langsgående midtlinje, samt en langsgående linje langs kanten. De åtte øyne som er ordnet i to tverr-rader med fire i hver.
Den hører til de edderkoppene som lever på bakken, ofte på dyrket mark. Den er nattaktiv og hviler om dagen.


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Cheiracanthium (tysk)


== Eksterne lenker ==
(en) langstripet sabeledderkopp i Encyclopedia of Life 
(en) langstripet sabeledderkopp i Global Biodiversity Information Facility 
(no) langstripet sabeledderkopp hos Artsdatabanken 
(sv) langstripet sabeledderkopp hos Dyntaxa 
(en) langstripet sabeledderkopp hos Fauna Europaea 
(en) langstripet sabeledderkopp hos ITIS 
(en) langstripet sabeledderkopp hos NCBI 
(en) Kategori:Cheiracanthium erraticum – bilder, video eller lyd på Wikimedia Commons 
Cheiracanthium erraticum – detaljert informasjon på Wikispecies 
Miturgidae – Edderkoppkroken
Jolanta Szymanek-Deresz

Jolanta Dorota Szymanek-Deresz (født 12. juli 1954 i Przedbórz, Polen, død 10. april 2010 i Smolensk, Russland) var en polsk jurist og høytstående politiker.
Hun ble valgt inn til det polske parlamentet Sejmen den 25. september 2005, da han fikk 9723 stemmer i Płock-distriktet. Hans stilte som kandidat for den demokratiske Venstrealliansen.
Hun omkom i Smolensk-ulykken den 10. april 2010 da en Tupolev Tu-154, der også Polens daværende president Lech Kaczyński var ombord, krasjet i nærheten av en flyplass som ligger like utenfor Pechersk nær Smolensk i Russland. Krasjet drepte alle passasjerene ombord i flyet. De fleste av dem var høytstående politiske eller militære ledere fra Polen.


== Referanser ==
Alfred Groyer

Alfred Groyer (født 8. januar 1959 i Villach) er en østerriksk tidligere skihopper som representerte SV Villach.
Han debuterte i den tysk-østerrikske hoppuka med 39.-plass i Innsbruck 4. januar 1978. Sammenlagt i hoppuka ble han nummer 5 i 1979/80 og nummer 9 i 1981/82. I verdenscupen, som startet opp sesongen 1979/80, ble han sammenlagt nummer 12 i 1981/82 og nummer 15 i 1979/80. Hans beste plassering i enkeltrenn var 3.-plass, noe han greide fem ganger.
Alfred Groyer ble nummer 7 i normalbakken i OL i Lake Placid i 1980. I VM i skiflyging i Oberstdorf i 1981 ble han nummer 15.
Han la opp etter 1983/84-sesongen.


== Referanser ==


== Kilder ==
Sports Reference: Alfred Groyer Arkivert 16. desember 2012 hos Wayback Machine. (besøkt 12. februar 2011)


== Eksterne lenker ==
(en) Alfred Groyer – Olympedia 
(en) Alfred Groyer – Sports-Reference (OL-resultater – arkivert) 
(en) Alfred Groyer – FIS (skihopping)
Yosef Shiloach

Yosef Shiloach (født 9. juli 1941 i den iranske delen av Kurdistan, død 3. januar 2011) var en israelsk skuespiller på film. Shiloach ble ansett av mange i Israel en av landets mest elskede skuespillere, mest takket være hans opptredener i mange av Bourekas Films, en serie med filmer som hovedsakelig ble lagd på 1970-tallet, og som portretterete livet til Sepharadim på en overdreven komisk måte, der han spilte roller som folk av persisk avstamning.
Han spilte også i en rekke internasjonale filmer, som for eksempel The House on Chelouche Street og Rambo 3. Shiloach opptrådte på den israelske TV-versjonen av Sesam Stasjon, som på i Israel blir kalt Rechov SumSum. Han emigrerte til Israel fra Kurdistan i en alder av ni år. Han døde den 3. januar 2011, i en alder av 69 år, etter en lang kamp mot en kreft-sykdom.


== Referanser ==


== Eksterne lenker ==
(en) Yosef Shiloach – kategori av bilder, video eller lyd på Commons 
(en) Yosef Shiloach på Internet Movie Database 
(sv) Yosef Shiloach i Svensk Filmdatabas 
(fr) Yosef Shiloach på Allociné 
(en) Yosef Shiloach på AllMovie 
(en) Yosef Shiloach hos The Movie Database
Abraham Waligo

Abraham Waligo (født 28. juli 1925, død 6. mars 2000) satt som statsminister i Uganda fra 25. august 1985 til 26. januar 1986. Hans forgjenger i statsminister-stolen var Paulo Muwang og Waligo ble etterfulgt av Samson Kisekka i 1986.
George Cosmas Adyebo

George Cosmas Adyebo (født 18. juni 1945, død 19. november 2000) var en ugandisk politiker og økonom. 
Han ble innsatt som statsminister i Uganda, den 22. januar 1991, da den tidligere statsministeren Samson Kisekka ble utnevnt til visepresident. Adyebo fungerte som statsminister i nesten 4 år, frem til 18. november 1994. Seks år senere døde han, mens han var innlagt på International Hospital i Kampala, etter lang tids kamp mot sykdom.
Hans etterfølger i statsminister-embedtet var Kintu Musoke.


== Referanser ==
Østerhus Buss

Østerhus Buss er en underavdeling i Boreal Transport. De kjører ruter og skolebuss for Kolumbus i ytre deler av Ryfylke med rundt 30 busser. I tillegg drives det med turkjøring, blant annet gjennom Sør-Vest Reiser. Hovedkontoret ligger på Tau og deles med Østerhus Transport og Ryfylke Bilverksted.
Østerhus Buss har røtter tilbake til Østerhus Bilruter.


== Eksterne lenker ==
Østerhus Buss
Kolumbus
Veolia
Tito Okello

Tito Lutwa Okello (født 1914 i distriktet Kitgum, død 1996) var en ugandisk offiser og politiker. 
Han var president i Uganda fra 29. juli 1985 til 26. januar 1986. Før han ble politiker, var han en av kommandantene i koalisjonen mellom Tanzania People's Defence Force og National Liberation Army i Uganda, som klarte å fjerne diktator Idi Amin fra makten i 1979. Han ble valgt til å være sjef for den ugandiske National Liberation Army mellom 1980 og 1985.I juli 1985 iscenesatte Ikeollo sammen med Bazilio Olara-Okello statskuppet som avsatte president Milton Obote og fjernet ham fra presidentembetet. Okello styrte som president i seks måneder frem til han ble styrtet av National Resistance Army (NRA) som da opererte under ledelse av president Yoweri Museveni.Okello dro deretter i eksil til Kenya, etter at han ble fratatt makten.
Okellos sønn Henry Oryem Okello er den nåværende utenriksministeren i Uganda med ansvar for internasjonale saker. Den tidligere presidentens yngre bror, Erisanweri Opira, ble bortført fra sitt eget hjem i Kitgum Distriktet av en militant opprørsgruppe, kalt  Lord's Resistance Army (LRA), i 2002. Denne bortføringen ble regnet som meget uvanlig og er vanligvis ikke den slags kidnappinger som denne organisasjonen gjennomfører, da de som regel kidnapper barn og tenåringer de kan gjøre til potensielle soldater eller sexslaver. 
Okello døde mens han levde i eksil, den 3. juni 1996. Hans levninger ble sendt tilbake til hjemlandet, og han ble gravlagt i sitt barndomshjem i Kitgum-distriktet. Han var 82 år gammel da han døde. I januar 2010 ble general Tito Lutwa Okello posthumt tildelt Kagera National Medal of Honor for sin motstand mot diktator Idi Amin og hans regime på 1970-tallet.


== Referanser ==
Cheiracanthium punctorium

Cheiracanthium punctorium er en av edderkoppene i familien Miturgidae. Den er en av ganske få edderkopper i Mellom-Europa hvis bitt kan medføre ubehag for mennesker. Den finnes ikke i Norge.

Utbredelsen er i Mellom- og Sør-Europa, østover til Sentral-Asia.


== Utseende ==
Cheiracanthium punctorium er en mellomstor og langbeint, edderkopp. Den har åtte øyne som er ordnet i to tverr-rader med fire i hver. 


== Levevis ==
Den hører til de edderkoppene som lever på bakken, ofte på dyrket mark. Hunnen legger eggene sine i en «sekk» eller et lite rør som hun spinner av edderkoppsilke. Den plasseres litt høyt i vegetasjonen, som i toppen av strå eller annen høy vegetasjon. Hun bevokter aktivt eggene og kan være aggressiv om hun blir truet.


== Litteratur ==
W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Cheiracanthium (tysk)


== Eksterne lenker ==
(en) Cheiracanthium punctorium i Encyclopedia of Life 
(en) Cheiracanthium punctorium i Global Biodiversity Information Facility 
(sv) Cheiracanthium punctorium hos Dyntaxa 
(en) Cheiracanthium punctorium hos Fauna Europaea 
(en) Cheiracanthium punctorium hos ITIS 
(en) Cheiracanthium punctorium hos NCBI 
(en) Kategori:Cheiracanthium punctorium – bilder, video eller lyd på Wikimedia Commons 
(en) Cheiracanthium punctorium – galleri av bilder, video eller lyd på Wikimedia Commons 
Cheiracanthium punctorium – detaljert informasjon på Wikispecies 
Miturgidae – Edderkoppkroken
Pjotr Sumin

Pjotr Sumin (født 21. juni 1946, død 6. januar 2011) var guvernør i Tsjeljabinsk oblast i Russland. 
Han var sekvensielt medlem av kommunistpartiet i Sovjetunionen og det politiske partiet Forent Russland. Han ble innsatt som guvernør i Tsjeljabinsk oblast i 1997. Han klagde på atomavfall i hans region. Sumin ble valgt til guvernør i 1996, overtok offisielt embetet den 5. januar 1997, og han ble gjenvalgt for en ny guvernør-periode i 2000.
I april 2005, som følge av endringer i grunnloven, ble han nominert til en tredje periode av Russlands daværende president Vladimir Putin og nominasjonen ble enstemmig bekreftet av den lovgivende forsamlingen i hans oblast.


== Referanser ==